CHO กำลังเทิร์นอะราวด์
ถ้าวิเคราะห์ถึงความเป็นไปได้ที่หุ้น CHO หรือ บริษัท ช ทวี จำกัด (มหาชน) จะวิ่งขึ้นกลับไปยืนเหนือบริเวณ 3 บาทอีกครั้ง ก็ต้องอ้างอิงถึงผลประกอบการในช่วงที่ผ่านมาเป็นอย่างไร และการชนะโครงการประมูลรถเมล์ NGV จำนวน 489 คัน พร้อมกับศูนย์ซ่อม รวมมีมูลค่ากว่า 4 พันล้านบาท มีผลอย่างไรต่อผลประกอบการในปี 2561
12 ม.ค. 2561

ตีแผ่บจ.ดัง
คุณสุภัค จากพระราม 3 กรุงเทพฯ พูดถึงสถานการณ์ของหุ้น CHO หรือ บริษัท ช ทวี จำกัด (มหาชน) นับตั้งมีข่าวเข้าร่วมประมูลรถเมล์ NGV อีกรอบ ก็ทำให้นักลงทุนคาดหวังว่า น่าจะเป็นผู้ชนะในการเข้าประมูลเหมือนครั้งที่แล้ว และในที่สุดก็คว้างานดังกล่าวมาได้จริงๆ จึงอยากรู้ว่า หุ้นมีโอกาสเด้งกลับขึ้นไปหายอดเดิมบริเวณ 3 บาทไหม รบกวนอาจารย์ช่วยตอบด้วยครับ
 
ถ้าวิเคราะห์ถึงความเป็นไปได้ที่หุ้น CHO หรือ บริษัท ช ทวี จำกัด (มหาชน) จะวิ่งขึ้นกลับไปยืนเหนือบริเวณ 3 บาทอีกครั้ง ก็ต้องอ้างอิงถึงผลประกอบการในช่วงที่ผ่านมาเป็นอย่างไร และการชนะโครงการประมูลรถเมล์ NGV จำนวน 489 คัน พร้อมกับศูนย์ซ่อม รวมมีมูลค่ากว่า 4 พันล้านบาท มีผลอย่างไรต่อผลประกอบการในปี 2561
หากวิเคราะห์ข้อมูลดังกล่าวได้อย่างแตกฉาน ก็จะมองเห็นโอกาสที่หุ้นจะวิ่งขึ้นไปยืนเหนือ 3 บาทได้อย่างแม่ย่ำนะครับ
วันนี้ถึงต้องเริ่มต้นเรื่องด้วยพูดถึงผลประกอบการในช่วงที่ผ่านมาเป็นอย่างไร?
ผลปรากฏว่า ผลประกอบการในช่วงปี 2558-2559 มีผลการดำเนินงานถดถอยอย่างน่าใจหาย เพราะในปี 2558 กำไรลดลงจากปี 2557 ครึ่งหนึ่ง ต่อมาในปี 2559 พลิกขาดทุนมากถึง 90 ล้านบาท ขณะที่งวด 9 เดือน ปี 2560 มีผลขาดทุนกว่า 40 ล้านบาท  จึงส่งผลให้ราคาหุ้นร่วงลงอย่างต่อเนื่องเป็นเวลานาน
วันนี้ถึงต้องถามกลับไปยังนักลงทุนว่า เชื่อมั่นในโครงการรถเมล์ NGV จะช่วยพลิกฟื้นบริษัทขนาดไหน?

ถ้าย้อนกลับไปในช่วง 2 ปีก่อนจะเห็นว่า นักลงทุนคาดหวังถึงความเป็นไปได้ของโครงการดังกล่าวอย่างล้นหลาม และทำให้ราคาหุ้น CHO ทะยานขึ้นอย่างร้อนแรง เพราะเมื่อนั่งดีดลูกคิดจะเห็นว่า หากคว้าโปรเจ็กต์นี้มาได้จริงๆ ก็จะทำให้ยอดเดิมที่บริเวณ 3 บาทเป็นเพียงบันไดอีกขั้น ซึ่งจะช่วยหนุนให้หุ้นขึ้นไปยืนแถว 4-5 บาทอีกครั้ง
นั่นคือข้อมูลในช่วงที่นักลงทุน และนักวิเคราะห์มีอารมณ์ร่วมกับโครงการดังกล่าว แต่ทันทีไม่เป็นไปตามแผนงานที่วางไว้ ราคาหุ้นก็ดำดิ่งลงมาอยู่ที่ 1.50 บาท พร้อมกับแกว่งตัวออกด้านข้างในกรอบ 1.50-2.00 บาท เป็นเวลานานถึง 2 ปีด้วยกันครับ
วันนี้จึงขึ้นอยู่กับว่า CHO ทำได้ตามความคาดหวังขนาดไหนก็เท่านั้นเอง
 
สภาแมงเม่า : ดร.สมชาย
…
